คือแฟนท้องเสียหนักครับไปหาไห้น้ำเกลือมาแล้วท้องก้อริ่มเเข็งเริ่มป่องอะครับ ป่องเหมือนคนท้องอะครับ เกิดจากอะไรหรอครับ กลัวจะเป็นพวกมะเร็งมดลูกหรือพวกโรคร้ายๆอะครับ พอมีคำแนะนำไห้ทำอย่างไรมั้ยครับ
สวัสดีค่ะ อาการท้องเสีย ต้องดูก่อนค่ะว่า เกิดจากสาเหตุอะไร ถ้าเป็นอาหารเป็นพิษ หรือ เกิดจากการติดเชื้อ ส่วนมากจะเเนะนำให้ถ่ายจนกวาจะหมดค่ะ เนื่องจากการถ่ายออกมา ก็เป็นเหมือนกับการกำจัดเชื้อโรคจากในลำไส้ไปในตัวค่ะ แต่ในบางครั้งถ้าเกิดว่าทานยาหยุดถ่ายไป อาจทำให้เชื้อยังค้างอยู่เกิดการอักเสบของลำไส้เพิ่มขึ้นได้ เกิดลำไส้บวมขึ้น บางคร้ังปวดท้องมากขึ้น หรือท้องอืดมากขึ้นในบางราย อาจจะแค่ท้องอืดเฉยๆ เเล้วมีลำไส้บวมขึ้นมากๆ เป็นผลจากการที่เกิดการอักเสบนำมาก่อน ซึ่งอาจกลับไปพบเเพทย์ เพื่อลองอัลตร้าซาวน์ หรือเอกซเรย์ดูลำไส้ค่ะส่วน มะเร็งมดลูก หรือ เนื้องอกมดลูก ส่วนมากจะเป็นก้อนที่เเข็งๆค่ะ เเต่พวกถุงน้ำรังไข่ หรือน้ำในช่องท้องอื่นๆ อาจทำให้ท้องบวม ท้องโตขึ้นได้ค่ะ ซึ่งน่าจะสามารถตรวจได้จากการตรวจร่างกายแนะนำว่า ถ้าท้องยังไม่ยุบลง ท้องโตอยู่ โตมากขึ้น มีไข้ อาเจียน แนะนำให้กลับไปพบเเพทย์เพื่อตรวจร่างกายอย่างละเอียดอีกครั้งค่ะ เพราะถ้าท้องอืดมาก อาจให้ยาในการเพิ่มการทำงานของลำไส้ หรือถ้าเป็นผลจากการที่อักเสบมากๆ จนลำไส้ไม่ยอมขยับตัว เกิดท้องอืดชั่วคราว อาจต้องให้สารน้ำเพิ่มเติมค่ะ ร่วมกับการพักลำไส้ก่อน